Tiragalo ya ntlo ye e buletšwego go a... _ Oxford Living Dictionaries ya Sesotho sa Leboa
Sesotho sa Leboa
Ka nako ya sehla sa maikhutšo, re bile le tiragalo ya moswananoši ya ntlo ye buletšwego go aga pukuntšu ye phelago ya Oxford ya Sesotho sa Leboa.
Mahlatse: Se ke bohlagahlaga! Go be go kgahliša kudu go hlama mantšu, go nyaka phetolelo le go ngwala mafoko a sepelelanago le lentšu leo. Ke tlhotlo e kgolo kudu go hlama mafoko ka Sesotho sa Leboa gape le a go sepelelana lona ka Seisemane. Ke ile go tšwela pele go dira se ka ge ke ithutile tše dintši. Ke be ke nepišitše go mareo a go thoma ‘D’ gomme lentšu la ka la mmamotatwa ke 'Dikwankwetla'.
Manyaume: Joo! Ga go bonolo go tsenya mareo ka pukuntšung ye. O ithuta dilo tše dintši le go oketša tlotlontšu ya gago ya Sesotho sa Leboa. Ke thabile kudu go ba le seabe go ageng ga pukuntšu ye. Ke be ke tsenya mareo a go thoma ka ‘M’ a 31 gomme lentšu la ka la mmamoratwa ke 'MMAMOLATELA'
Mooketsi: Ga se moraloko go tsenya mareo ka pukuntšung ka ge o swanelwa ke go dira dinyakišišo le go lekola ge eba lentšu leo ga le gona ka fao. Go ntšere sebaka go kgoboketša mareo a go thoma ka ‘T’ gomme ke kgonne go tsenya a 66 gomme lereo la ka la mmamoratwa ke 'TLAPARALLA'
Kamogelo: Ke bile le nako ya boipshino kudu gomme ke kgonne go tsenya mantšu a 70 ao a thomago ka tlhaka ya 'S' ka pukuntšung ye phelago ya Oxford ya Sesotho sa Leboa. Lentšu la ka le mmamoratwa ke 'SENGANGA'
Seri: Re ipshinne kudu ka mošongwana woo efela o nyaka o tloga o tsenelela ka gare ga polelo. Re dirišitše dipuku le dintši go ka hwetša mareo ao re a tsentšego ka pukuntšung ya Sesotho sa Leboa ya Oxford. Re thomile ka go ingwadiša gomme seo e be e le maitemogelo a maswa a magolo ao re ithutilego. Ke tsentše mareo a 21 a go thoma ka tlhaka ya ‘P’ gomme lentšu la ka la mmamoratwa ke 'PHULAWATLE'
Lentšu la Letšatši
Diema tša Sesotho sa Leboa tše 15: o tseba tše kae?
Se dirilwe ka sebopego sa seatla ka kota. Re se diriša go batela mabu fase gore a tielele goba la fola dinawa ka sona.
Se dirilwe ka kota gomme se dirišwa ke banna go kokotlela le go bontšha bothakga ge ba tšea leeto.
O hweditše /10 na o nyaka go itlwaetša gape?
Hwetša tše dingwe
Ikgokaganye le rena
Tše dingwe go tšwa go Oxford Dictionaries